As primeras obras de Del Campo, amuestran una influencia harmonica y formal d'a musica alemana, especialment de Strauss, pero en a suya zaguera epoca s'amana más a posicions casticistas como en En la pradera. En a opera en cambio, a influencia de Strauss tasamén si esiste, y s'amana más a lo modelo nacionalista de Chapí y Bretón, actualizau. Talment a suya masima aportación sía una musica de cambra que surte d'a de Brahms con plantiamientos propios y que no estió d'o tot entendida en o suyo momento per a falta de practica d'o publico español en este chenero. Os quartetos exhumados en os zagueros tiempos amuestran a un musico de solida construcción y seguros desemboliques, capaz pa la gran forma que hese d'estar parte d'o repertorio espanyol.